මීට අමතරව ගාල්ල දිස්ත්‍රික්කයෙන් ගෙවුණු දිනයේදී කොරෝනා ආසාදිතයින් 255ක් වාර්තා වී තිබෙනවා.මේ අතර, කොරෝනා ආසාදිත, එහෙත් රෝග ලක්ෂණ නොපෙන්වන හා අසාධ්‍ය නොවන රෝගීන් නිවසේ රඳවා ප්‍රතිකාර කිරීමේ ක්‍රමවේදය අද සිට ආරම්භ කෙරුණා.ආසාදිතයන් නිවසේ සිට රැකබලාගැනීමේ වැඩපිළිවෙල පළමුව නියමු වැඩසටහනක් ලෙස කළුතර දිස්ත්‍රික්කයෙන් ආරම්භ කෙරුණු අතර, පසුව එය බස්නාහිර පළාතේ සෙසු දිස්ත්‍රික්ක තුළද ක්‍රියාත්මක කළා.මෙහිදී මහජන සෞඛ්‍ය පරීක්ෂකවරයා හරහා නිවසේ සිට ප්‍රතිකාර කිරීමට විශේෂ පුහුණුව ලත් වෛද්‍ය කණ්ඩායමක් ආසාදිතයන් වෙත යොමුකරනු ලබනවා.එම වෛද්‍ය කණ්ඩායම දිනකට එක් වරක්  හෝ කිහිපවරක් දුරකථනයෙන් ආසාදිතයා සම්බන්ධ කරගනිමින් සෞඛ්‍ය තත්වය පරීක්ෂා කිරීම සිදුකරනු ඇති.ප්‍රතිකාර සපයන වෛද්‍ය කණ්ඩායම ලබාදෙන දුරකථන  අංකයක් හෝ 1390 ක්‍ෂණික ඇමතුම් අංකය භාවිත කළ හැකියි.යම් අපහසුතාවක් ඇත්නම් සංකූලතා උත්සන්නවීමට පෙර අදාළ අංශ වෙත ඒ බව දැනුම්දීම අත්‍යවශ්‍ය වනව මේ අතර කළුතර නාගොඩ මුලික රෝහලේ තැන්පත් කර තිබූ කොරෝනා ආසාදිතව මියගිය මෘත දේහ 23ක් අදාහනය කිරීම ඊයේ රාත්‍රියේ සිදුකර තිබෙනවා.ඒ මතුගම, දොඩම්ගොඩ, පයාගල , පොතුවිල හා කලු‍තර ඇතුළු ආදාහනාගාර වලදීයි.ඒ අනුව මතුගම හා දොඩම්ගොඩ ප්‍රදේශයේ ආදාහනාගාරවලදී පමණක් මළසිරුරු 13ක් අදාහනය කර තිබෙනවා.අදාළ සිරුරු ආදාහනය කිරීමට ප්‍රමාණවත් සුළු සේවකයින් සංඛයාවත් නොසිටීම නිසා මහජන සෞඛ්‍ය පරීක්ෂකවරුන්ගේ මැදිහත්වීමෙන් එම කටයුතු සිදු කළ බව අප වාර්තාකරු සඳහන් කළා.